stanford-oval/wikipedia huggingface dataset:
רכבת ונגרנאלפ
תחנות הקו

| תמונה | תחנה | גובה (במטרים) | שנת הפתיחה | חיבור לקווים נוספים |
| --- | --- | --- | --- | --- |
|  | לאוטרברונן Lauterbrunnen | 797  | 1890 | הרמה הברנית, לאוטרברונן-מירן |
|  | ונגוואלט Wengwald | 1,182 | 1910 |  |
|  | ונגן Wengen | 1,275 | 1892 |  |
|  | אלמנט Allmend | 1,509 | [דרושה הבהרה] |  |
|  | ונגרנאלפ Wengernalp | 1,874 | [דרושה הבהרה] |  |
|  | קליינה שיידג Kleine Scheidegg | 2,061 | 1892 | יונגפראו |
|  | אלפיגלן Alpiglen | 1,616 | [דרושה הבהרה] |  |
|  | בראנדג Brandegg | 1,333 | [דרושה הבהרה] |  |
|  | גרינדלוולד גרונט Grindelwald Grund | 944 | 1893 |  |
|  | גרינדלוולד Grindelwald | 1,034 | 1890 | הרמה הברנית |
גלריה

רכבת בסמוך לתחנת ונגרנאלפ
רכבת בקטע לאורך הקו
רכבות של הקו בתחנת קליינה שיידג
רכבת בתחומי גרינדלוולד
ראו גם

רכבת הרמה הברנית
רכבת היונגפראו
הרכבת ההררית לאוטרברונן-מירן
שארל מארי רנה לקונט דה ליל

| --- | --- |

 לידה:  22 באוקטובר 1818 סן-פול, ראוניון, צרפת 
 פטירה:  17 ביולי 1894 (בגיל 75) לובסיין, צרפת 
 שם לידה:  Charles Marie René Leconte de Lisle 
 מדינה:  צרפת 
 מקום קבורה:  בית הקברות מונפרנאס 
 השכלה:  אוניברסיטת רן 
 תפקיד:  seat 14 of the Académie française (11 בפברואר 1886–17 ביולי 1894) 
 פרסים והוקרה:  קצין בלגיון הכבוד (12 ביולי 1883)  אביר בלגיון הכבוד (1870)  פרס ז'אן ריינו (1884)  prize Maillé Latour Landry (1854) 
 חתימה:   
 
שארל מארי רנה לקונט דה ליל
שארל מארי רנה לקונט דה ליל (בצרפתית: Charles Marie René Leconte de Lisle; ‏22 באוקטובר 1818 – 17 ביולי 1894) היה משורר ומתרגם צרפתי.
ביוגרפיה

שארל מארי רנה לקונט דה ליל נולד באי בורבון (כיום ראוניון) שבאוקייאנוס ההודי לאב ממוצא ברטוני שהיה כירורג בצבאו של נפוליון בונפרטה. בהיותו בן ארבע שנים עברה משפחתו להתגורר בחבל ברטאן שבצפון מערב צרפת. ב-1832 שב עם משפחתו לאי בורבון. נשלח על ידי אביו למסע באיי הודו המזרחית כדי להכינו לעסוק במסחר. אחרי מסע זה הגיע לעיר רן (בחבל ברטאן) כדי להשלים את לימודיו, ולמד בעיקר יוונית, איטלקית והיסטוריה. ב-1837 נסע לפריז וב-1838 קיבל שם תעודת בגרות. הוא שב פעם או פעמיים אל האי בורבון, אך ב-1846 התיישב בפריז.
קובץ שיריו הראשון "ונוס ממילו" הביא להיכרות עם מחברים שהיה להם עניין בספרות קלאסית. הקובץ "פואמות עתיקות" הופיע ב-1852 והקובץ "פואמות ושירים" ב-1854. בקובץ "שירים ברבריים" (1862), כמו בקובץ "פואמות עתיקות" הוא מתאר את יפי הטבע. לקונט דה ליל כתב גם מספר טרגדיות ברוח הטרגדיה היוונית ותרגם לצרפתית את שירת הומרוס והסיודוס ואת מחזותיהם של אייסכילוס, סופוקלס ואוריפידס.
ב-1873 התמנה לעוזר הספרן הראשי של ספריית ארמון לוקסמבורג בפריז. ב-1884 הופיע קובץ שיריו "פואמות טרגיות" וב-1886, אחרי תשעה ניסיונות לא מוצלחים, נבחר לבסוף לחבר האקדמיה הצרפתית במקומו של ויקטור הוגו שמת שנה לפני כן.
שארל מארי רנה לקונט דה ליל מת בעיירה לובסיין שבחבל איל דה פראנס ב-1894.
לקונט דה ליל נחשב לאבי אסכולת הפארנאס בשירה הצרפתית. תלמידיו נודעו כמשוררי אסכולה זו ובהם: תאופיל גוטייה, תאודור דה באנוויל, סילי פרידום ופול ורלן. בהקדמות לקובצי שירתו לקונט דה ליל הציג מספר עקרונות שסביבם התרכזו משוררים בני דורו בתקופה שבין תנועת הרומנטיזם לבין זו של הסימבוליזם. בהשפעת רעיון ה"אמנות לשם אמנות" שהגה תאופיל גוטייה, לקונט דה ליל התנתק מן הרומנטיזם והחל לדגול בתאוריה חדשה שבאה על ביטויה באסכולת הפארנאס. תאוריה זו התבססה על מספר עקרונות ובהם:
על השירה להיות בלתי אישית (אסור למשורר לבטא בשירתו את האגו שלו).
על המשורר לשים את הדגש על הצורה במקום להיסחף על ידי השראתו חסרת המעצורים.
עליו לשאוף ליפה שהשירה העתיקה (יוונית, הודית, צפון אירופאית) משמשת לו כמודל.
לקריאה נוספת

שארל מארי רנה לקונט דה ליל – המשוררים בני זמננו (מצרפתית: אביבה ברק), דחק - כתב עת לספרות טובה, כרך ו', 2016.
שגרירות ישראל בסיאול

| --- | --- |
אין תמונה חופשית
 מידע כללי
 כתובת:  Cheonggye11 Bldg., 11 Cheonggyecheon-ro, 서울시 종로구 청계천로11(서린동) 청계한국빌딩 18층 
 עיר:  מחוז ג'ונגנו 
 קואורדינטות:  37°34′10″N 126°58′44″E﻿ / ﻿37.5694511°N 126.9788305°E﻿ / 37.5694511; 126.9788305
 תאריך פתיחה:  אוגוסט 1964
 תאריך סגירה:  פברואר 1978
 תאריך פתיחה מחדש:  ינואר 1992
 דיפלומטיה
 חלק מ:  יחסי ישראל-קוריאה הדרומית
 שגריר:  רפי הרפז
 שטח האמנה:  קוריאה הדרומית קוריאה הדרומית
 מדינה מיוצגת:  ישראל ישראל
 embassies.gov.il/seoul
  (למפת סיאול מוגדלת) שגרירות ישראל בסיאול(למפת סיאול רגילה) שגרירות ישראל בסיאול
 
שגרירות ישראל בסיאול היא הנציגות הישראלית בדרום קוריאה. השגריר הנוכחי הוא רפי הרפז.
היסטוריה

ישראל יצרה יחסים דיפלומטיים ברמת שגרירות עם קוריאה הדרומית באפריל 1962, בעקבות פגישה בין שרת החוץ הישראלית גולדה מאיר לשר החוץ של דרום קוריאה בשלהי עצרת האו"ם בניו יורק, בה נענה באופן מידי השר לבקשת ישראל להקמת נציגות.
בפברואר 1978 החליט שר החוץ משה דיין לסגור את השגרירות מטעמי חיסכון, ושגרירות ישראל ביפן שירתה את דרום קוריאה. ישראל התחרטה על ההחלטה במהירות, אך דרום קוריאה לא אשרה את פתיחתה מחדש של השגרירות.
באמצע שנות ה-80, נעשה מאמץ לחזק את היחסים עם ישראל, ולהביא לפתיחה מחדש של שגרירות ישראל בקוריאה הדרומית ב-1989, ובינואר 1992, נפתחה שגרירות ישראל בסיאול מחדש, וקוריאה הדרומית פתחה שגרירות בישראל ב-1993.
באוקטובר 2022 השיקה השגרירות נציגות דיפלומטית הראשונה בפלטפורמת המטאוורס. המתחם הווירטואלי בנוי בסגנון "היכל הספר" בירושלים ובו מוצגת תערוכה לציון 60 שנות יחסי ישראל וקוריאה הדרומית. בקומה העליונה של הפלטפורמה הדיגיטלית, קיים מרחב מפגשים לקיום מפגשי מציאות מדומה בין ישראלים וקוריאנים.
שגרירים

| שם | מינוי | סיום תפקיד |
| --- | --- | --- |
| דניאל קורט לוין (לא תושב, טוקיו) | 1962 | 1963 |
| מרדכי שניאורון (לא תושב, טוקיו) | 1963 | 1966 |
| יהודה הורם | 1969 | 1973 |
| אמנון בן-יוחנן | 1973 | 1977 |
| עמנואל רון | 1977 | 1978 |
| צבי קידר (לא תושב, טוקיו) | 1978 | 1980 |
| אשר נעים | 1992 | 1995 |
| אריה ארזי | 1995 | 2000 |
| עוזי מנור | 2001 | 2005 |
| יגאל ברוך כספי | 2005 | 2009 |
| טוביה ישראלי | 2009 | 2013 |
| אורי גוטמן | 2013 | 2016 |
| חיים חושן | 2016 | 2020 |
| עקיבא תור | 2020 | 2024 |
| רפי הרפז | 2024 | מכהן |
ראו גם

יחסי ישראל–קוריאה הדרומית
שגרירות קוריאה הדרומית בישראל
הערות שוליים

1 2  משה יגר, ראשיתו של שירות החוץ 1948 - 1967, ירושלים: כרמל, תשפ"א 2021, עמ' 198 - 199
↑  이스라엘대사관, terms.naver.com (בקוריאנית)
↑  שגרירות המטאוורס הראשונה בעולם: משרד החוץ ממשיך להוביל חדשנות דיגיטלית, באתר GOV.IL
↑  "Korea-(South)". Israel Ministry of Foreign Affairs. נבדק ב-18 במאי 2020. {{cite web}}:  (עזרה)
↑  מינויים בשירות החוץ | מספר החלטה 233, באתר משרד ראש הממשלה
| נציגויות דיפלומטיות של ישראל ישראל |
| --- | --- | --- |
| המזרח התיכון | איחוד האמירויות הערביות • בחריין • טורקיה • ירדן • מצרים • (מרוקו) |  |
| אסיה | אוזבקיסטן • הפיליפינים • הודו (בנגלור • מומבאי) • (הונג קונג) • וייטנאם • טורקמניסטן • יפן • מיאנמר • נפאל • סין • סינגפור • קוריאה הדרומית • קזחסטן • תאילנד |  |
| אירופה | אוסטריה • אוקראינה • אזרבייג'ן • איטליה • אירלנד • אלבניה • בולגריה • בלארוס • בלגיה • גאורגיה • גרמניה • דנמרק • הולנד • הונגריה • הממלכה המאוחדת • יוון • לטביה • ליטא • נורווגיה • סלובקיה • סרביה • פולין • פורטוגל • פינלנד • צרפת • קפריסין •  קרואטיה • רומניה • רוסיה • שוודיה • שווייץ |  |
| אפריקה | אנגולה • אתיופיה • גאנה • דרום אפריקה • חוף השנהב • ניגריה • סנגל • קמרון • קניה • רואנדה |  |
| אמריקה | אורוגוואי • אקוודור • ארגנטינה • ארצות הברית (סן פרנסיסקו) • ברזיל • גואטמלה • הונדורס • הרפובליקה הדומיניקנית • מקסיקו • פנמה • פרו • צ'ילה • קולומביה • קוסטה ריקה • קנדה |  |
| אוקיאניה | אוסטרליה • ניו זילנד |  |
| נציגויות שנסגרו | איראן • (לבנון) • מאוריטניה |  |
מתקפות נגד נציגויות דיפלומטיות של ישראל
| --- | --- |
בקרת זהויות :  NLK: KAB201905030  VIAF: 91157523329527031532   WorldCat (עם VIAF): 91157523329527031532
רקדן רקע

רקדנית רקע מופיעה עבור מארק וילס (אנ').
רקדן רקע או רקדן ליווי הוא פרפורמר הרוקד עם או מאחורי המבצעים הראשיים בהופעה מוזיקלית חיה או בווידאו קליפ. התנועות של רקדני הרקע משפרות את האסתטיקה החזותית של המבצעים הראשיים, ומספקות סימטריה וקצב לליווי המוזיקה.
רקדני רקע ידועים

לי נואו מ-Stray Kids (אנ') (עבור BTS‏)
קים היו-יון (אנ') מגירלז ג'נריישן (עבור בואה)
יון ג'י-סונג (אנ') וקאנג דניאל (אנ') (עבור קאו לו (אנ'))
קווין פדרליין (עבור בריטני ספירס, מייקל ג'קסון, ג'סטין טימברלייק, גוון סטפאני, פינק, כריסטינה מילאן ו- LFO (אנ')‏)
FKA Twigs‏
כריס ג'אד (אנ') (עבור אשתו לשעבר ג'ניפר לופז בווידאו קליפ של "Love Don't Cost a Thing")
ג'ניפר לופז (עבור ניו קידס און דה בלוק ואם סי האמר, ועבור ג'נט ג'קסון בווידאו קליפ של "That's the Way Love Goes" (אנ'))
ריין (אנ') (עבור פארק ג'ין-יאנג (אנ') ופארק ג'י-יון (אנ')‏)
טופאק שאקור (עבור דיגיטל אנדרגראונד‏)
מייקל קנת' ויליאמס
זנדאיה
גלריה

רקדני רקע באלינזים (אנ') ב-1937 בריקוד קיאק (אנ')
ראו גם

קור דה בלט
זמר רקע
ניצב (אמנות הבמה)
לקריאה נוספת

Oshmyansky, Rosalyn (23 באוגוסט 2014). "Snake Bites Nicki Minaj's Backup Dancer at VMA Rehearsal". Entertainment Tonight. נבדק ב-4 במרץ 2015. {{cite web}}:  (עזרה)
"Meet Jay-Z and Beyonce's Incredible Backup Dancers". Yahoo News. 24 ביולי 2014. נבדק ב-4 במרץ 2015. {{cite web}}:  (עזרה)
Spiegel, Amy Rose (11 ביוני 2013). "How Do You Even Become A Backup Dancer?". BuzzFeed. נבדק ב-4 במרץ 2015. {{cite web}}:  (עזרה)
"P!nk backup dancer is from Atlanta - Video". WXIA-TV. 1 במרץ 2013. אורכב מ-המקור ב-9 במרץ 2015. נבדק ב-4 במרץ 2015. {{cite web}}:  (עזרה)
הערות שוליים

↑    Will Storr, ‏The truth about life as a background dancer, The Telegraph, 5 June 2011
↑  "Watch: Stray Kids' Lee Know Talks About Being BTS's Back-Up Dancer + Shows His Part In "Not Today" Performance". Soompi (באנגלית). 9 באוקטובר 2019. ארכיון מ-2021-10-23. נבדק ב-2020-05-17. {{cite web}}:  (עזרה)
↑  Schwarz, Hunter (26 באפריל 2014). "Kevin Federline Was A Backup Dancer In A Justin Timberlake Music Video". Buzzfeed. ארכיון מ-2022-07-01. נבדק ב-2 במרץ 2015. {{cite web}}:  (עזרה)
↑  Battan, Carrie (22 ביולי 2014). "Interviews: FKA twigs". Pitchfork Media. ארכיון מ-2015-06-10. נבדק ב-8 במרץ 2015. {{cite news}}:  (עזרה)
↑  "Cris Judd Talks Jennifer Lopez Marriage: "You're No Longer a Normal Person"". Us Weekly. 14 בספטמבר 2014. ארכיון מ-2022-06-16. נבדק ב-2 במרץ 2015. {{cite web}}:  (עזרה)
↑  "Pop star Rain (Bi), reaching out beyond Asia". KBS Global. אורכב מ-המקור ב-25 בינואר 2007. נבדק ב-18 בפברואר 2007. {{cite news}}:  (עזרה)
↑  Tupac Shakur – Thug Angel (The Life of an Outlaw). 2002.
↑  "Tupac Shakur". Hotshotdigital.com. אורכב מ-המקור ב-13 בינואר 2012. נבדק ב-7 בינואר 2012. {{cite web}}:  (עזרה)
↑  Edwards, Paul, 2009, How to Rap: The Art & Science of the Hip-Hop MC, Chicago Review Press, p. 330.
↑  "From Backup Dancer To 'The Wire': How A Scar Transformed A Career". NPR. 21 ביוני 2014. ארכיון מ-2021-09-06. נבדק ב-2 במרץ 2015. {{cite web}}:  (עזרה)
↑  "Zendaya Coleman Danced In Sears Commercial With Selena Gomez Before She Was Famous!". huffpost. 2 באוגוסט 2013. ארכיון מ-2022-07-22. נבדק ב-13 בפברואר 2022. {{cite web}}:  (עזרה)
שגרירות ישראל בניקוסיה

| --- | --- |
אין תמונה חופשית
 מידע כללי
 כתובת:  4, Ioanni Grypari 
 עיר:  ניקוסיה 
 קואורדינטות:  35°09′48″N 33°20′57″E﻿ / ﻿35.16324°N 33.34912°E﻿ / 35.16324; 33.34912
 תאריך פתיחה:  1950
 דיפלומטיה
 חלק מ:  יחסי ישראל–קפריסין
 שגריר:  אורן אנוליק
 שטח האמנה:  קפריסין קפריסין קפריסין הבריטית (1950–1960)
 מדינה מיוצגת:  ישראל ישראל
 https://embassies.gov.il/nicosia
 he
 
שגרירות ישראל בניקוסיה היא הנציגות הדיפלומטיות של ישראל לקפריסין. השגריר המכהן כיום הוא אורן אנוליק.
היסטוריה

ישראל פתחה קונסוליה בקפריסין הבריטית באוגוסט 1950, והקונסול הראשון היה ירחמיאל ירון.
ב-1959 העלתה ישראל את דרג הקונסוליה לקונסוליה כללית, ומינתה את זאב לוין לקונסול.
עם עצמאות קפריסין ב-1960 העלתה ישראל את מעמד הקונסוליה לשגרירות.
ב-1973 נעצר נספח בשגרירות, חיים גולן, באשמת החזקת נשק.
באפריל 1973 בוצעו במקביל שני פיגועי טרור נגד מטרות ישראליות בקפריסין: מטען חבלה התפוצץ בפתח בית השגריר, כשהוא מזיק למבנה, ומחבלים ניסו לתקוף מטוס של אל-על בנמל התעופה של ניקוסיה. במתקפות נהרגו שוטר קפריסאי בבית השגריר ומחבל אחד בנמל התעופה.
באפריל 1979, במהלך ביקור ראש ממשלת ישראל מנחם בגין במצרים, התפוצצו מטען חבלה ליד השגרירות וליד משרד המייצג את מצרים. איש לא נפגע. הארגון א-סאעקה הנתמך על ידי סוריה לקח אחריות.
באוקטובר 1984 התפוצצה מכונית תופת במגרש החניה של השגרירות, ונגרם נזק קל לבניין אך איש לא נפגע. את האחריות לפיגוע לקח אבו מוסא, פלג של אש"ף בראשות סעיד מוראע'ה שנתמך על ידי סוריה.
במאי 1988 התפוצצה מכונית תופת בסמוך לשגרירות, והרגה שלושה שוטרים ופצעה 32. ארגון אבו נידאל לקח אחריות על הפיגוע, כנקמה על חיסול אבו ג'יהאד.
שגרירים

| שם | תקופת כהונה | מעמד |
| --- | --- | --- |
| ירחמיאל ירון | 1950–1951 | קונסול |
| משה יובל | 1952–1953 | קונסול |
| אברהם קדרון | 1954–1956 | קונסול |
| פרץ לשם | 1957–1959 | קונסול |
| זאב לוין | 1959–1962 | קונסול עד 1960, שגריר ראשון |
| טוביה ארזי | 1962–1969 |  |
| שאול בר-חיים | 1969–1971 |  |
| רחמים תימור | 1971–1974 |  |
| נסים יושע | 1974–1977 |  |
| נחום אשכול | 1977–1979 |  |
| אברהם גלעדי | 1979–1981 |  |
| זאב דובר | 1981–1983 |  |
| מאיר גביש | 1984–1986 |  |
| עמוס שטיבל | 1986–1987 |  |
| אהרון לופז | 1987–1992 |  |
| דוד גרנית | 1992–1993 |  |
| שמי צור | 1993–2000 |  |
| מיכאל אליגל | 2000–2004 |  |
| צבי כהן-ליטאנט | 2004–2006 |  |
| אברהם חדד | 2006–2010 |  |
| מיכאל הררי | 2010–2015 |  |
| יעל רבייה-צדוק | 2015–2017 |  |
| שמואל רבל | 2017– |  |
| אורן אנוליק | 2021–הווה |  |
ראו גם

אליעזר מרום
הערות שוליים

↑  קונסוליה ישראלית בקפריסין, קול העם, 24 באוגוסט 1950
1 2  זאב לוין - שגריר ישראל בקפריסין, חרות, 19 באוגוסט 1960
↑  דיפלומאט ישראלי נעצר בניקוסיה - נאשם בהחזקת אקדח ותחמושת, מעריב, 22 באפריל 1973
↑  כשלון ההתנקשויות בקפריסין, על המשמר, 10 באפריל 1973
↑  אנשי אבטחה ישראליים סיכלו התקפה על מטוס בקפריסין והרגו 2 מהתוקפים, על המשמר, 10 באפריל 1973
↑  הפלישתינאים בקהיר הוזהרו לקראת ביקור בגין, מעריב, 6 באפריל 1979
↑  "Terrorist Incidents against Jewish Communities and Israeli Citizens Abroad, 1968-2003". www.ict.org.il. נבדק ב-2021-06-28.
↑  אבו-מוסא: אנשי הניחו את מכונית התופת בקפריסין, חדשות, 5 באוקטובר 1984
↑  גיא בכור, אבו נידאל: זו נקמה על אבו ג'יהאד, חדשות, 12 במאי 1988
↑  מכונית התופת התפוצצה, מעריב, 12 במאי 1988
↑  מינויים בשירות החוץ, באתר משרד ראש הממשלה, ‏6 ביוני 2020
↑  Harkov, Lahav (20 ביוני 2021). "Meet the 36 new ambassadors approved to new posts around the world". The Jerusalem Post. נבדק ב-26 באוגוסט 2022. {{cite news}}:  (עזרה)
| נציגויות דיפלומטיות של ישראל ישראל |
| --- | --- | --- |
| המזרח התיכון | איחוד האמירויות הערביות • בחריין • טורקיה • ירדן • מצרים • (מרוקו) |  |
| אסיה | אוזבקיסטן • הפיליפינים • הודו (בנגלור • מומבאי) • (הונג קונג) • וייטנאם • טורקמניסטן • יפן • מיאנמר • נפאל • סין • סינגפור • קוריאה הדרומית • קזחסטן • תאילנד |  |
| אירופה | אוסטריה • אוקראינה • אזרבייג'ן • איטליה • אירלנד • אלבניה • בולגריה • בלארוס • בלגיה • גאורגיה • גרמניה • דנמרק • הולנד • הונגריה • הממלכה המאוחדת • יוון • לטביה • ליטא • נורווגיה • סלובקיה • סרביה • פולין • פורטוגל • פינלנד • צרפת • קפריסין •  קרואטיה • רומניה • רוסיה • שוודיה • שווייץ |  |
| אפריקה | אנגולה • אתיופיה • גאנה • דרום אפריקה • חוף השנהב • ניגריה • סנגל • קמרון • קניה • רואנדה |  |
| אמריקה | אורוגוואי • אקוודור • ארגנטינה • ארצות הברית (סן פרנסיסקו) • ברזיל • גואטמלה • הונדורס • הרפובליקה הדומיניקנית • מקסיקו • פנמה • פרו • צ'ילה • קולומביה • קוסטה ריקה • קנדה |  |
| אוקיאניה | אוסטרליה • ניו זילנד |  |
| נציגויות שנסגרו | איראן • (לבנון) • מאוריטניה |  |
מתקפות נגד נציגויות דיפלומטיות של ישראל
שארל מנז'ן

| --- | --- |

שארל מנז'ן
 לידה:  6 ביולי 1866 סארבור, הקיסרות הצרפתית השנייה צרפת
 פטירה:  12 במאי 1925 (בגיל 58) פריז, הרפובליקה הצרפתית השלישית צרפת
 מקום קבורה:  Vault of Governors 
 מדינה:  צרפת 
 השכלה:  האקדמיה הצבאית סן-סיר  תיכון הוש 
 צאצאים:  Stanislas Mangin, אנרי מנז'ן, לואי אז'ן מנז'ן 
 השתייכות:   צבא צרפת
 תקופת הפעילות:  1885–1925 (כ־40 שנה)
 דרגה:  גנרל של ארמייה
 תפקידים בשירות
 מפקד הדיוויזיה ה-5   מפקד הקורפוס ה-11   מפקד הארמייה השישית   מפקד הארמייה העשירית
 פעולות ומבצעים
 מלחמת העולם הראשונה
 עיטורים
 הצלב הגדול של לגיון הכבוד   המדליה הצבאית   צלב המלחמה (1914 - 1918)
 
שארל מנז'ן (בצרפתית: Charles Emmanuel Marie Mangin;‏ 6 ביולי 1866 – 12 במאי 1925) היה מצביא צרפתי במלחמת העולם הראשונה שפיקד על הארמיות השישית והעשירית.
ביוגרפיה > קריירה מוקדמת

מנז'ן נולד ב-6 ביולי 1866 בסארבור. לאחר התבוסה הצרפתית במלחמת צרפת–פרוסיה, וסיפוח אלזס-לורן לגרמניה, עברו הוריו לגור בפריז. בשנת 1885 התגייס מנז'ן לצבא הצרפתי והצטרף לרגימנט הרגלים ה-77. בשנת 1888 הצטרף מנז'ן לרגימנט הנחתים ה-1, ונשלח לסודאן, ולאחר מכן לצפון אפריקה הצרפתית, שם נפצע 3 פעמים, ובשנת 1892 חזר לצרפת. בשנת 1898 הצטרף מנז'ן למשלחת שיצאה לפשודה, ולאחר מכן מילא תפקידים שונים בצבא הקולוניאלי.
ביוגרפיה > מלחמת העולם הראשונה

עם פרוץ המלחמה מונה מנז'ן למפקד החטיבה ה-8, ופיקד עליה במהלך קרב שרלרואה. לאחר מכן מונה למפקד הדיוויזיה ה-5, ופיקד עליה במהלך הקרב על המארן. בהמשך לחם מנז'ן עם הדיוויזיה שבפיקודו בקרב ארטואה השני ובקרב ורדן. ב-4 ביוני 1916 מונה מנז'ן למפקד הקורפוס ה-11, וב-19 בדצמבר 1916 מונה מנז'ן למפקד הארמייה השישית, עימה לחם במהלך מתקפת ניוול. בעקבות האבדות הקשות שספגו הכוחות במהלך המתקפה פרצו מרידות בצבא הצרפתי, ובעקבות כך הודח מנז'ן מתפקידו ב-4 במאי 1917, ורק בדצמבר 1917 מונה למפקד קורפוס. ב-10 ביוני 1918 מונה מנז'ן למפקד הארמייה העשירית ופיקד עליה במהלך מתקפת מאה הימים והדף את הכוחות הגרמניים שהיו מוצבים מולו.
ביוגרפיה > לאחר המלחמה

בלאחר כניעת גרמניה בנובמבר 1918, הייתה הארמייה העשירית חלק מצבא הכיבוש הצרפתי בריינלנד. ב-21 באוקטובר 1919 התמזגה הארמייה יחד עם הארמייה השמינית לארמיית הריין הצרפתית. לאחר מכן מונה מנז'ן לחבר במועצת המלחמה, ולמפקח הכללי של הכוחות הקולוניאליים הצרפתים.
ב-9 במאי 1925 חלה מנז'ן באורח פתאומי, מצבו הידרדר במהירות, וב-12 במאי מת בביתו שבפריז.
ראומטולוגיה

ראומטולוגיה היא התחום הרפואי העוסק באבחון ובטיפול במחלות הקשורות במפרקים, ברקמות רכות וברקמות חיבוריות (הקרויות מחלות ראומטיות). מקור המונח ראומטולוגיה במילה היוונית ראומה, שפירושה "משהו שזורם כמו נהר, או כמו נחל" ומהסיומת לוגיה, שמשמעותה חקר. הראומטולוגיה מהווה תת-התמחות ברפואה פנימית וברפואת ילדים.
הגורמים למחלות ראומטיות הם על פי רוב בעיות במערכת החיסונית: כל המחלות הראומטיות הגדולות הן מחלות אוטואימוניות. לכן רוב סוגי הטיפולים מתבססים על מחקרים רפואיים בנושא החיסון ועל ההבנה המשתפרת של היסודות הגנטיים של הפרעות ריאומטיות. ייתכן שבעתיד הטיפולים יכללו גם ריפוי גני. טיפולים המבוססים על רפואה מבוססת ראיות במחלות ריאומטיות, מסייעים לחולי ראומטיזם (שיגרון) לקיים אורח חיים תקין.
ראומטיזם (שיגרון)

ראומטיזם הוא מושג כללי שמתאר כל הפרעה המלווה בכאב ומשפיעה על מערכת התנועה בגוף, כולל מפרקים, שרירים, רקמות חיבוריות, רקמות רכות מסביב למפרקים ולעצמות. המונח ראומטיזם משמש גם לתיאור חום ראומטי, שמשפיע על שסתומי הלב. אולם בספרות הרפואית נעשה שימוש במונחים ספציפיים לתיאור הפרעות ראומטלוגיות, כמו דלקת מפרקים שיגרונית (ראומטויד ארטריתיס), דלקת חוליות מקשחת (אנקילוזינג ספונדיליטיס), שיגדון (גאוט) ולופוס (זאבת אדמנתית מערכתית) וכך הלאה.
ראומטלוגיה היא תחום התמחות רפואי שנמצא כעת בצמיחה ומוכר בכל העולם. התמחות זו מתקדמת במהירות ומתבססת היטב, באמצעות תוכניות התמחות מאורגנות. המונח "ראומטולוג", המתאר רופאים העוסקים בראומטולוגיה, הוא כיום מונח מבוסס היטב ושגור בקרב הקהילה הרפואית, אף על פי שאינו מתואר במילוני שפות מבוססים.
מתחילת המאה ה-21 צובר תאוצה סוג טיפול חדש, המכונה טיפול ביולוגי ומשמש לטיפול בחולים הסובלים ממחלות כרוניות וממחלות שגורמות למומים במפרקים. חלק גדול מהחולים בדלקת מפרקים שגרונית (ראומטויד ארתריטיס), כ־70% על פי מחקרים מסוימים[דרוש מקור], יכולים להחלים כיום בזכות הנהגת הטיפולים הביולוגיים.
ראומטולוג

ראומטולוג הוא רופא מומחה בתת-התחום הרפואי ראומטולגיה. בישראל, התמחות בתחום זה דורשת התמחות ברפואה פנימית או רפואת ילדים, כשאורך תת-ההתמחות, לאחר סיום ההתמחות, עומד על כשנתיים-שנתיים וחצי (כתלות במסלול ההתמחות). מספר השנים הנדרשות להתמחות משתנה ממדינה למדינה בהתאם לדרישות אותה המדינה.
ראומטולוגים מטפלים בארתריטיס – דלקת מפרקים, במחלות אוטואימוניות (מחלות חיסון עצמי) מסוימות, במחלות של מערכת השרירים והשלד המלוות בכאב ובאוסטיאופורוזיס – דלדול עצם. קיימים יותר מ-200 סוגים של מחלות כאלו, ביניהן דלקת מפרקים שגרונית (ראומטויד ארטריתיס), שיגרון ניווני (אוסתאוארתיריטיס), שיגדון (גאוט), זאבת (לופוס), כאבי גב, דלדול העצם (אוסטאופורוזיס) ודלקת הגידים והרצועות (טנדיניטיס). חלק מהמחלות הללו יכולות להיות חמורות מאוד וקשות לאבחון ולטיפול. הם מטפלים בבעיות של רקמות רכות הקשורות למערכת השלד והשרירים ובסוגי ספורט שקשורים לבעיות ברקמות הרכות. ההתמחות משלבת גם פיזיותרפיה, ריפוי גופני ושיקום של נכים ומוגבלים. כמו כן, משולבות בהתמחות תוכניות לחינוך מטופלים וריפוי בעיסוק.
ברחבי העולם קיימים ארגונים בינלאומיים רבים שמייצגים את הראומטולוגים. הקולג' האמריקאי לראומטולוגיה (ACR), איגוד הראומטולוגים המומחים (ARHP), הליגה האירופאית למלחמה בראומטיזם (EULAR), ליגת האגודים לראומטולגיה באסיה ובאוקיינוס השקט (APLAR) והליגה הבינלאומית של איגודי הראומטולוגיה (ILAR), הם הארגונים הבינלאומיים העיקריים שהוקמו ומארגנים פעילויות רבות הקשורות להתמחות זו. מטרת הארגונים הללו היא לקדם ולחזק את תחום הריאומטולוגיה ברחבי העולם. יתרה מזאת, ישנם אגודים ומכללות לראומטולוגיה שיש בהם נציגים ריאומטולוגים מכל מדינה בעולם. ראומטולוגים הם רופאים שמתמחים במחלות ראומטיות.
מחלות

המחלות שמאובחנות ומטופלות על ידי הראומטולוגים כוללות בין היתר:
דלקת מפרקים שיגרונית (ראומטואיד ארתריטיס)
קדחת ים תיכונית משפחתית
זאבת (לופוס).
תסמונת סיוגרן
סקלרודרמה (טרשת רקמות החיבור)
דרמטומיוזיטיס (דלקת עור ושרירים)
דאבת (פיברומיאלגיה)
פוליכונדריטיס
פולימיוזיטיס (דלקת רב שרירית)
כאבי שרירים רב שגרוניים (פולימיאלגיה ראומטיקה)
ארטריתיס טמפוריאלי
מחלת מפרקים ניוונית (אוסטאורתריטיס)
דלקת מפרקים זיהומית
סרקואידוזיס
שיגדון (גאוט), שיגדון מדומה (פסאודוגאוט)
מחלת המפרקים החולייתיים (ספונדילוארטרופאתיס)
דלקת חוליות מקשחת (אנקילוזינג ספונדילטיס)
תסמונת רייטר (מוכרת גם בשם ריאקטיב ארטופת'י)
דלקת מפרקים פסוריאטית
אנתרופאטיק ספונדיליטיס
קדחת שגרונית
דלקת כלי דם
דלקת רב-עורקית קשרית
ארגמנת על שם שונליין-הנוך
מחלת נסיוב זר
גרנולומטוזיס עם פוליאנגאיטיס
דלקת עורק הרקה
מחלת טקיאסו
מחלת בכצ'ט
מחלת קווסאקי
מחלת בירגר
דלקת מפרקים כרונית של גיל הילדות (JIA) - דלקת מפרקים כרונית של הילדות כוללת מגוון רחב של בעיות מפרקים אצל ילדים.
דלקת מפרקים שיגרונית - שיגרון ברקמות רכות (מחלות מקומיות ונגעים מקומיים המשפיעים על המפרקים ועל המבנים שמסביב למפרקים, כולל הגידים, רצועות הקופסית, הכיס, שברי לחץ, שרירים, כליאת עצב, נגעי כלי דם, גנגליון, עיוותים ברקמות חיבוריות, הפרעות מקומיות ברקמות רכות וכו').
מחלות שפוגעות בעצמות - דלדול העצם (אוסטאופורוזיס), אוסתאומלזיה (רככת), מחלת עצם כלייתית, רעלת פלואור (פלואורוזיס), רככת וכו'.
מחלות מולדות ותורשתיות הפוגעות במפרקים - מפרקים מורחבים מאד, תסמונת הרלס דנלוס, אכונדרופלזיה (ליקוי גדילה, גמדות), תסמונת מרפן וכו'.
אבחון

מלבד תשאול מקיף לגבי ההיסטוריה הרפואית, קיימות שיטות נוספות לאבחון, חלקן קלות יחסית לביצוע, ומבוצעות באמצעות בדיקה גופנית, חלקן מסובכות יותר ובדרך כלל דורשות ראומטולוג, או רופא מומחה מתחום אחר.
אבחון > בדיקה גופנית

להלן שיטות אבחון שניתן לבצע במהלך בדיקה גופנית רגילה.
מבחן שובר, בודק את גמישות הגב התחתון.
בדיקת מפרקים יסודית
בדיקת שלד ושרירים
בדיקת סינון מערכת השלד והשרירים (SMSE)- הערכה מהירה של מבנה ותפקוד.
בדיקה כללית של מערכת השלד והשרירים (GMSE) – הערכה מקיפה של דלקת במפרקים.
בדיקה מקומית של מערכת השלד והשרירים (RMSE) – הערכה ממוקדת של מבנה, תפקוד ודלקתיות, בשילוב עם בדיקות מיוחדות.
אבחון > בדיקות מיוחדות

בדיקות מעבדה (כגון שקיעת דם, CRP, גורם שגרונתי (גורם ראומטואידי), בדיקת נוגדנים אנטי CCP, בדיקת ANA – נוגדנים נגד גרעין).
צילומי רנטגן של המפרקים הפגועים ובדיקות הדמיה אחרות.
בדיקות ציטופתולוגיות ובדיקות פתולוגיות כימיות אחרות, של נוזלים הנשאבים מהמפרקים הפגועים, (למשל על מנת להבחין בין דלקת מפרקים זיהומית ושגדון (גאוט)).
טיפול

רוב המחלות הראומטיות מטופלות באמצעות משככי כאבים, תרופות נוגדות דלקת ללא סטרואידים (NSAID), סטרואידים (במקרים קשים), תרופות שמשנות את מהלך המחלה הראומטית ומאטות את קצב התקדמותה (DMARD), נוגדנים חד שבטיים, כמו אינפליקסימאב ואדאלימומאב, ורצפטור TNF מסיס אתאנרספט ומתוטרקסט - למקרים מתונים עד חמורים של דלקת מפרקים שגרונית. טיפולים באמצעות סוכן ביולוגי ריתוקסימאב (טיפול בתאי אנטי B) מאושרים כעת לטיפול בדלקת מפרקים שגרונית עיקשת.
חולים הלוקים בדלקת מפרקים שגרונית לעיתים קרובות זקוקים לטיפול ארוך טווח ורב תחומי. הטיפול מותאם אישית לצורכי המטופל ולאופן בו הוא מגיב לתרופות וליכולת של הגוף שלו לסבול אותן.
במקביל לטיפול התרופתי ניתן לשלב טיפול בריפוי בעיסוק לצורך ניתוח ההתנהלות היומיומית וקבלת המלצות לתפקוד נכון, הנחיות לשימור אנרגיה ושמירה על המפרקים (ארגונומיה), התאמת אביזרי עזר ושימוש בהם, התאמת סדי מנוחה במידת הצורך וזיהוי של הרגלי חיים שאינם מיטיבים לגוף החולה והמלצות על תחליפים. כל זאת במטרה לשמור על אורח חיים תקין והשתתפות בחברה על אף המחלה ותוך התחשבות בתסמיניה, ובכך לנסות למנוע הידרדרות במצבם הגופני של החולים.
טיפולי פיזיותרפיה, לעיתים רבות חיוניים להתמודדות עם מחלות ראומטיות שונות.